joelniklaus/EU_Wikipedias huggingface dataset:
Karma klooster

Karma klooster (valgevene keeles Свята-Іаана-Кармянскі жаночы манастыр, vene keeles Иоанно-Кормянский женский монастырь) on õigeusu nunnaklooster, mis asub Valgevenes Homieli oblastis Dobruši rajoonis Karma külanõukogus Karma agrolinnakeses aadressil ул. Советская, 12. 

Kloostri juures tegutsevad haigla ja elatanute hooldekodu.

Ajalugu
Esimene õigeusu kirik ehitati Karmasse aastal 1760. Praegune Jumalaema Kaitsmise kirik valmis aastal 1832; aastal 1869 lisati puidust kellatorn. Aastal 1926 kirik suleti. Kirikusse maeti hiljem pühakuks kuulutatud Iaan Karmianski.

8. augustil 2000 asutati kiriku juures elanud naiste kommuuni põhjal Iaan Karmianskile pühendatud klooster. Kloostri põhihoone on kahekorruseline, seal on ruumid 15 inimesele. Hoone alumisel korrusel asuvad ka kloostri kodukiriku ruumid.

Viited

Valgevene kloostrid
Dobruši rajoon
Raimund Alling

Raimund Alling (11. oktoober 1923 Ämari, Padise vald – 20. detsember 1996) oli Eesti klaasikunstnik.

Elukäik
Raimund Alling sündis taluniku perekonnas. Ta lõpetas 1937. aastal Vasalemma algkooli, 1949. aastal Tallinna 2. Keskkooli ja 1950. aastal Tallinna Kergetööstustehnikumi. Ta õppis aastatel 1944–1950 Tallinna Riiklikus Tarbekunstiinstituudis ning oli aastatel 1949–1983 seal ka õppejõud.

Isiklikku
Raimund Allingu abikaasa oli tekstiilikunstnik Helga Alling. Nende poeg on sisearhitekt Urmas Alling.

Viited

Eesti klaasikunstnikud
Eesti Kunstiakadeemia vilistlased
Eesti Kunstiakadeemia õppejõud
Sündinud 1923
Surnud 1996
Ömer Aşık

Ömer Faruk Aşık (sündinud 4. juulil 1986 Bursas) on Türgi endine elukutseline korvpallur, kes mängis aastatel 2010–2018 korvpalliliigas NBA. 

Aşık on tulnud kahekordseks Türgi meistriks ja võitnud Türgi koondisega 2010. aasta maailmameistrivõistlustel hõbemedali.

Karjäär

Euroopa 
Enne NBA-sse siirdumist mängis Aşık aastatel 2005–2010 Türgi klubides, neist enamiku Istanbuli Fenerbahçes, kellega tuli 2008. ja 2010. aastal Türgi meistriks.

NBA 
Aşıki mängijaõigused omandas 2008. aasta NBA drafti 36. valikuga Portland Trail Blazers, kes vahetas need kohe edasi Chicago Bullsile. Debüüthooajal (2010/11) tõi ta Bullsi kasuks keskmiselt 2,8 punkti ja 3,7 lauapalli mängus.

Pärast kahte hooaega Bullsis liitus ta 2012. aasta suvel Houston Rocketsiga ning kogus hooajal 2012/13 karjääri parimad 10,1 punkti, 11,7 lauapalli ja 1,1 viskeblokeeringut mängus.

2014. aasta suvel vahetati ta New Orleans Pelicansi, kus ta tõi kolme ja poole hooajaga keskmiselt 4,9 punkti ja 7,2 lauapalli mängus. Hooajal 2016/17 mängis ta Crohni tõve tõttu vaid 31 kohtumises.

2018. aasta veebruaris tagasi esimesse NBA klubisse Bullsi vahetatud Aşık ei saanud 2018. aasta sügisel liigesepõletiku tõttu uut hooaega alustada ning Bulls lõpetas temaga 2018. aasta oktoobris lepingu.

Rahvuskoondis 
Aşık kogus Türgi koondises 2010. aasta maailmameistrivõistlustel keskmiselt 8,9 punkti ja 6,9 lauapalli mängus. Finaalis 64 : 81 USA koondisele kaotanud Türgi võitis hõbemedali.

Saavutused 
 Kahekordne Türgi meister (2008, 2010)
 Kaks korda valitud Türgi meistriliiga tähtede mängule (2007, 2008)

Välislingid 
 Ömer Aşık – NBA.com
 Ömer Aşık – Basketball-Reference.com

Korvpallurid
Türgi sportlased
Chicago Bullsi mängijad
Sündinud 1986
Peeter-Pauli katedraal

Peeter-Pauli katedraal (vene keeles Петропавловский собор) on õigeusu katedraal, mis asub Peterburi siselinnas Peeter-Pauli kindluses. See on esimene ja vanim vaatamisväärsus Peterburis, mis ehitati Neeva jõe äärde Jänesesaarele aastatel 1712–1733. Nii katedraal kui ka kindlus ehitati algselt Peeter Suure juhtimisel ja Domenico Trezzini projekteerimisel. Kuna kellatorn (123 m) ei ole eraldiseisev, vaid peahoone lahutamatu osa, peetakse katedraali mõnikord maailma kõrgeimaks õigeusu kirikuks.

Peterburis on veel üks pühadele Peetrusele ja Paulusele pühendatud katedraal, mis asub Peterhofis.

Välislingid
 

Peterburi kirikud
Aate-Heli Õun

Aate-Heli Õun (sündinud 19. juuli 1940) on Eesti sisearhitekt ja skulptor.

Elukäik
Aate-Heli Õun sündis Järvamaal Paides trükikojaomaniku perekonnas. Ta lõpetas 1954. aastal Raudna 7-klassilise kooli ja 1959. aastal Tartu Kunstikooli. Aastatel 1959-1965 õppis Aate-Heli Õun Eesti Riiklik Kunstiinstituudis. Ta töötas 1965-1968 Tsentrosojuzprojekti Tallinna filiaalis, 1968-1988 Eesti Riiklik Kunstiinstituudi õppejõuna ja 1988-1991 Viljandimaa peakunstnikuna ning hiljem Viljandimaa kunstisaali näitusekorraldajana.  1995. aastast juhib Aate-Heli Õun Johann Köleri fondi .

Viited

Eesti sisearhitektid
Eesti skulptorid
Eesti Kunstiakadeemia vilistlased
Eesti Kunstiakadeemia õppejõud
Sündinud 1940
Aina Üksine

Aina Üksine (14. september 1942 – 7. oktoober 1976) oli Eesti nahakunstnik.

Elukäik
Aina Üksine sündis Tallinnas teenistujate perekonnas. Ta lõpetas 1960. aastal Tallinna 7. Keskkooli ning õppis aastatel 1961-1966 Eesti Riiklikus Kunstiinstituudis. Aina Üksine töötas 1967-1969 Kunstitoodete Kombinaadi kunstnikuna ja 1969-1976 Tallinna Pioneeride Palee nahkehistööringi juhendajana.

Isiklikku
Tema õde on graafik Marje Üksine.

Viited

Eesti nahakunstnikud
Eesti Kunstiakadeemia vilistlased
Sündinud 1942
Surnud 1976
Chris Bourque

Christopher Ray Bourque (sündinud 29. jaanuaril 1986 Bostonis, Massachusettsis) on USA jäähokimängija, kes mängib Saksamaa kõrgliiga klubis ERC Ingolstadt ründajana vasakäärel.

2004. aastal valis Washington Capitals ta NHL-i draftis 33. valikuna.

Hooajal 2004–05	mängis Bourque Bostoni Ülikooli jäähokimeeskonnas. Hooaja lõpus debüteeris ta American Hockey League'is (AHL) Portland Piratesi meeskonnas. Aastatel 2005–2008 mängis ta AHL-i klubis Hershey Bears. Hooajal 2007–08 tegi Capitalsi meeskonnas oma NHL-i debüüdi. NHL-is lõi ta esimese värava 30. detsembril 2008 mängus Buffalo Sabresi vastu. 2009. aasta septembris liitus ta Pittsburgh Penguinsiga, kuid sama aasta detsembris naasis ta Hershey Bearsi. Bearsiga võitis ta Calder Cupi aastatel 2006, 2009 ja 2010. Hooajal 2009–10 pälvis Bourque AHL-i väljalangemismängude väärtuslikumale mängijale antava Jack A. Butterfield Trophy.

Hooaja 2010–11 alguses mängis ta KHL-i klubis Moskva oblasti Atlant. 2010. aasta oktoobris sõlmis ta lepingu Šveitsi kõrgliiga klubiga HC Lugano. Hooajal 2011–12 mängis ta jällegi Bearsi meeskonnas. Bourque oli hooajal 2011–12 AHL-is resultatiivseim mängija (27+66) ja pälvis John B. Sollenberger Trophy. 2012. aasta mais liitus ta NHL-i klubiga Boston Bruins. Hooajal 2012–13 sai ta Bruinsi meeskonnas NHL-is kirja 18 mängu ja ühe värava.

2013. aasta juunis sõlmis ta üheaastase lepingu KHL-i klubiga Kaasani Ak Bars. Pärast 11 liigamängu siirdus ta Šveitsi kõrgliiga klubisse EHC Biel. Hooajal 2014–15 mängis Bourque AHL-is Hartford Wolf Packi ridades ning seejärel kolm hooaega taas Hershey Bears. Hooajal 2015–16 oli Bourque AHL-is jällegi resultatiivseim mängija (30+50) ning pälvis liiga väärtuslikumale mängijale antava Les Cunningham Award'i. Hooajal 2018–19 mängis ta Bridgeport Sound Tigersis. AHL-i karjääri jooksul on Bourque valitud liiga hooaja sümboolsesse koosseisu kokku kolmel korral ja AHL-i tähtede mängule neljal korral.

Aastatel 2019–2021 mängis ta Saksamaa kõrgliiga klubis EHC München. 2021. aasta mais sõlmis ta lepingu Ingolstadtiga.

Bourque kuulus USA jäähokikoondisse 2018. aasta taliolümpiamängudel.

Tema isa Ray Bourque on endine jäähokimängija.

Välislingid 
 Chris Bourque NHL.com lehel
 Chris Bourque hockeydb.com lehel

Ameerika Ühendriikide jäähokimängijad
Washington Capitalsi mängijad
Pittsburgh Penguinsi mängijad
Boston Bruinsi mängijad
Kaasani Ak Barsi mängijad
Sündinud 1986
Lamberti õigepindne asimutaalprojektsioon

Lamberti õigepindne asimutaalprojektsioon (inglise keeles Lambert azimuthal equal-area projection LAEA) kuulub kartograafias tasandiliste ehk asimutaalsete projektsioonide klassi, milles kasutatakse tasandit siirdepinnana. Projektsiooni töötas välja Johann Heinrich Lambert 1772. aastal .

Omadused 

Õigepindseid ehk ekvivalentseid kaardiprojektsioone iseloomustab nende omadus säilitada pindalade omavaheline suhe. Sealjuures tekivad aga nurgamoonutused. Asimutaalsetel projektsioonidel puuduvad standardparalleelid, transformeerimisel kasutatakse projektsiooni keskme koordinaate .

Lamberti õigepindse asimutaalse projektsiooni keskmes kehtib peamõõtkava, moonutused suurenevad radiaalselt projektsiooni keskmest , mida kirjeldavad Tissot' indikatrissid ehk moonutusi iseloomustavad ellipsid. Ruumikujude moonutusi iseloomustavad ellipsid on kaardi servade suunas kokku surutud ja mööda paralleele välja venitatud . Sellest tulenevalt muutub ka mõõtkava servade suunas väiksemaks ja välja venitamise suunas suuremaks. Ühe poolkera kujutamisel jäävad moonutused mõõdukaks, kuid kogu maailma kujutamisel ühel kaardil tekivad juba äärmuslikud moonutused .

Kaardivõrgu iseloomustus  
Polaaraspekt

Meridiaanid on võrdsete vahedega ja lõikuvad poolusel. Meridiaanide vahel puuduvad nurgamoonutused.

Paralleelid on pooluselt lähtuvad kontsentrilised ringid, mille vahed vähenevad pooluselt kaardi servade suunas.

Kogu maailma kuvamisel on vastaspoolus ekvaatorist 1,41 korda suurema raadiusega.

Kaldaspekt

Telgmeridiaan on sirge joon, teised meridiaanid on poolusel lõikuvad kõverjooned.

Paralleelid on kõverjooned, mille vahed vähenevad projektsiooni keskmest.

Ekvatoriaalaspekt

Meridiaanide vahed servade suunas vähenevad ja nende kõverus kasvab. Meridiaanid koonduvad poolustel. Telgmeridiaan on sirge joon, 90° meridiaanid moodustavad ringi.

Paralleelid on pooluse suhtes nõgusad (kõver)jooned, ekvaator on sirgjoon. Paralleelide vahed vähenevad ekvaatorist pooluse suunas, küll aga on paralleelidel mööda 90° meridiaani võrdsed vahed.

Kasutusvaldkonnad 
Lamberti õigepindse asimutaalse projektsiooni omadused võimaldavad seda kasutada koguni mandrite või polaaralade kujutamisel . Seetõttu on projektsioon tihti kasutusel atlastes . Polaaralade jaoks kasutatakse polaaraspekti . Ekvatoriaalaspekti kasutatakse ida- ja läänepoolkera puhul ning kaldaspekti mandrite ja ookeanide kujutamisel .

Samuti kasutatakse seda projektsiooni teemakaartidel, kus on oluline säilitada pindalade omavahelised proportsioonid, näiteks rahvastikutiheduse kujutamisel asustusüksuste piirides . 

Euroopa Keskkonnaamet soovitab projektsiooni kasutada Euroopa statistiliste näitajate kaardistamisel .

Projektsioon sobib kõige paremini sümmeetriliste, ringi- või ruudukujuliste maa-alade visualiseerimiseks .

Valemid 
Geodeetiliste koordinaatide transformeerimine Lamberti õigepindsesse asimutaalprojektsiooni punktis ()

, kus

 – projektsiooni keskme laiuskraad

 – projektsiooni keskme pikkuskraad

Koordinaatide pöördarvutused punktis ()

, kus

Viited
Roman Vaher

Roman Vaher (26. november 1909 - 13. aprill 1975) oli Eesti graafik.

Elukäik
Roman Vaher sündis Tartus ja õppis Tartu Saksa Gümnaasiumis. Roman Vaher õppis kunsti 1930-1935 Kõrgemas Kunstikoolis Pallas ja 1936-1937 Leipzigi Kõrgemas Graafika- ja Raamatukunsti Koolis. Pärast Hando Mugasto surma 1937. aastal asus Roman Vaher koos Arkadio Laigoga Kõrgem Kunstikool Pallases graafikat õpetama. Roman Vaher lahkus Eestist koos enda sakslannast naisega 1939. aastal baltisakslaste ümberasumise käigus. 1945. aastal kolis Roman Vaher Lõuna-Aafrika Vabariiki, kus ta töötas õppejõuna Kaplinna kunstikoolis.

Viited

Eesti graafikud
Kõrgema Kunstikooli Pallas õppejõud (1919–1940)
Kõrgema Kunstikooli Pallas vilistlased (1919–1940)
Sündinud 1909
Surnud 1975
Košice nõgu

Košice nõgu (slovaki Košická kotlina) on maastikuregioon Slovakkia idaosas, mis on osa Lääne-Karpaatidest ja ühtlasi ka Lučeni-Košice alangust. Selle regiooni kõrgemad tipud on Diaľna (384 m) ja Červený grúnik (305 m). 

Nõos asuvad Košicei ja Prešovi linnad. Suuremad jõed on Bodva, Hornád, Torysa ja Ida jõgi. Seal kasvavad valdavalt lehtmetsad, kus levinumad puud on kased, tammed, pöögid ja valgepöögid. Nõgu on põhja-lõuna sihiline ala, kus tasandikud vahelduvad künklikumate aladega.

Nõgu jaotatakse geograafiliselt kolmeks piirkonnaks. Košicest edelas eristatakse Košice orgu (Hornádi jõe ääres asub selle madalaim koht - 160 m). See piirkond ei ole väga tiheda asustusega, ent see on intensiivpõllunduse ja suurte tööstusettevõtete ala, kus puutumata loodust on säilinud üksnes Períni kalatiikide juures. Sellele piirkonnale on omased ka suured liiklustrassid - raudteed ja maanteed. Medzevi küngastiku madalaim koht ulatub 200 meetrit üle merepinna. See piirkond on kergelt lainjas kuhjunud setete piirkond. Erandlik piirkond asub Jasovi ja Moldava nad Bodvou vahel, kus õhuke setete kiht katab Triiase Wettersteini lubjakive. Sellele alale on omased karstinähtused; sealt on avastatud üle 50 koopa. Nende seas on ka kõige kauem külastajatele avatud olnud Slovakkia koobas - Jasovi koobas. Piirkonna idapoolsed alad on metsased, läänes on põllumajanduslikud piirkonnad. Küngastiku põhjapoolses osas asub mitu suurte koobastikega seotud ponoori. Nõo ida- ja põhjapoolne osa kannab nime Torysi küngastik. Selle madalaim koht ulatub 160 meetrit üle merepinna. Piirkond on keskmise asustustihedusega ja põllumajanduslik ala. Sinna jääb ka Herľany geiser, mis aastal 1870 purskas vett 112 meetri kõrgusele ja on üks kaheksast külma veega geisrist maailmas..

Václav Král eristab Košice nõgu laiemalt, arvates selle osaks ka Bodva küngastiku idapoolsed alad.

Asend 

Košice nõgu piirneb järgmiste geograafiliste piirkondadega:
 põhjas Čierna hora, Šariša kõrgustiku, Spiši-Šariša keskmäestiku ja Beskiidide eelmäestikuga,
 läänes Voloveci mäestiku ja Slovaki karsti,
 idas Slanské kõrgustiku,
 lõunas Ungariga.

Viited

Slovakkia geograafia
Threod Systems OÜ

Threod Systems OÜ on Eestis baseeruv mehitamata õhusõidukeid tootev ja arendav ettevõte. Firma peamine fookus on fikseeritud tiivaga lennumasinad, millesse on integreeritud vertikaalne õhkutõusu ja maandumise süsteem (edaspidi VTOL). Threod Systems toodab ka tavalisi nelikopterid ja lennukitaolisi mehitamata õhusõidukeid, näiteks Stream C VTOL.

Partnerid 

Threod Systems teeb koostööd mitme Eestis baseeruva ettevõtte ja asutusega, nagu Milrem Robotics, Eesti Lennuakadeemia ja Tallinna Tehnikaülikool. Lisaks nendele on firma partnerid Eesti Vabariigi Kaitseministeerium ja Eesti Vabariigi Kaitsevägi. Threod Systems teeb ühistööd ka Ameerika Ühendriikidele kuuluva militaarettevõttega Momentum Aerospace Group.

Ühistegevuses Eesti valitsusega on Threod Systemsi droonid teinud mitu erioperatsiooni, näiteks Eesti-Läti piiri jälgimisel. Threod Systemsi mehitamata õhusõidukid on aidanud ka meditsiinitöötajaid, kes kasutasid firma droone, et toimetada Hiiumaalt pärit koroonapatsiendi proovi mandrile, kust see viidi Tallinna. Drooni lend kestis umbes 27 minutit, praamil aga võtaks sama vahemaa läbimine rohkem kui tund aega.

Tooted 

Järgnevas tabelis on esitatud Threod Systemsi tooted.

Viited
Glan (Gurk)

Glan (sloveeni: Glina) on jõgi Austria Kärnteni liidumaal, Gurki parempoolne lisajõgi.

See algab Ossiachi Tauernis Wörtherseest põhjas, voolab seejärel läbi Feldkircheni, möödub kirdes Glaneggi lossi varemetest, kuni jõuab Sankt Veiti, kus see pöördub järsult lõuna suunas. See voolab läbi Zollfeldi oru, Kärnteni hertsogkonna ajaloolise südame, ja läbi liidumaa pealinna Klagenfurdi. Ebenthalis Klagenfurdist kagus suubub sellesse Glanfurdi jõgi, seal pöördub Glan itta ja suubub lõpuks Gurki jõkke.

Esmakordselt mainiti seda Glana nime all annetuskirjas, mille keiser Otto II väljastas 983. aasta Verona Riigipäeval. Nimi tuleb keldi (noriki) glanosest mis tähendab "särav, selge".
Ossiachi järv

Ossiachi järv (saksa: Ossiacher See, sloveeni: Osojsko jezero) on järv Austria Kärnteni liidumaal. See on liidumaa suuruselt kolmas järv.

Järv asub Gurktali Alpides Nocki mägede lõunaosas Villachi–Feldkircheni maantee ääres kõrgusel 501 m üle merepinna.

Ossiachi järv on dimiktiline veekogu, mille segunemisperioodid on kevadel ja hilissügisel. Suvel ulatub vesi pinnal 28 °C-ni. Mitu kalda asustamata osa on looduskaitsealad. Peamine sissevool on Tiebeli oja idalahes, kus Bleistatti soo on praeguseks taaselustatud. Järv tühjeneb Seebachi oja kaudu Drava jõkke.

Järve ümbritsevad viis peamist küla, mis kõik sõltuvad peamiselt suveturismist: Annenheim ja Sattendorf, mõlemad Treffeni vallas, Bodensdorf ja Steindorf, mõlemad asuvad põhjakaldal, samuti Ossiach koos Ossiachi kloostriga, mille järgi järv on nimetatud. Gerlitzeni mägi põhjakaldal ulatub 1909 m kõrguseni, pakkudes panoraamvaateid ümbritsevatele mäestikele. Annenheimist saab Kanzelhöhe tippu trosstõstukiga, mille ehitas 1928. aastal Bleicherti insenerifirma.

Vaata ka 

 Landskroni loss (Kärnten)
Mirza Teletović

Mirza Teletović (sündinud 18. septembril 1985 Jablanicas) on Bosnia ja Hertsegoviina endine eluktuseline korvpallur, kes on kuus hooaega mänginud nii korvpalliliigas NBA kui ka Hispaania kõrgliigaklubis Saski Baskonia.

Karjäär

Euroopa 
Teletović alustas karjääri Bosnia ja Hertsegoviina kõrgliigaklubis Tuzla Slobodas (2002–2004), misjärel siirdus kaheks aastaks Belgia klubisse Oostende Telindus, kellega tuli 2006. aastal Belgia meistriks.

Seejärel mängis ta aastatel 2006–2012 Hispaania klubis Saski Baskonia, kellega tuli mitmekordseks Hispaania meistriks ja superkarika võitjaks ning osales ka Euroliigas, kus jõudis 2007. ja 2008. aastal Final Fouri.

NBA 
2012. aasta suvel sõlmis Teletović kolmeaastase lepingu NBA klubiga Brooklyn Nets, kelle kasuks tõi ta debüüthooajal keskmiselt 3,5 punkti ja 1,8 lauapalli mängus. Hooajaks 2014/15 paranesid tema keskmised näitajad 8,5 punkti ja 4,9 lauapallini mängus.

2015. aasta suvel siirdus ta Phoenix Sunsi, kus kogus hooajal 2015/16 keskmiselt 12,2 punkti ja 3,8 lauapalli mängus. Seejärel sõlmis ta 2016. aasta suvel kolmeaastase ja 30 miljonit dollarit väärt lepingu Milwaukee Bucksiga.

2017. aasta detsembris avastati Teletovići kopsust vereklombid, misjärel pidi ta korvpallurikarjääri lõpetama.

Rahvuskoondis 
Teletović on Bosnia ja Hertsegoviina koondist esindanud 2003., 2005., 2011. ja 2013. aasta Euroopa meistrivõistlustel. 2013. aasta finaalturniiril kogus ta keskmiselt 21 punkti ja 7,6 punkti mängus ning saavutas koondisega 13. koha.

Saavutused 
 Kahekordne Hispaania meister (2008, 2010)
 Kolmekordne Hispaania superkarika võitja (2006–2008)
 Hispaania kõrgliiga (ACB) tõusev täht (2008)
 Hispaania kõrgliiga sümboolne meeskond (2012)
 Belgia meister (2006)
 Euroliiga Final Four (2007, 2008)
 Bosnia ja Hertsegoviina aasta sportlane (2012)

Viited

Välislingid 
 Mirza Teletović – NBA.com
 Mirza Teletović – Basketball-Reference.com

Korvpallurid
Bosnia ja Hertsegoviina sportlased
Sündinud 1985
Siilaberg

Siilaberg on Kagu-Eesti päritolu perekonnanimi.

Päritolu 
Perekonnanimi Siilaberg on tuletatud Räpina kandi põlisest lisanimest Siila. Tegemist piirkondliku ainunimega. 

Perekonnanimed pani isiklikult pastor Johann Friedrich Heller, kes töötas Räpina pastorina aastatel 1814–1849. Helleri tegevuse kaudu sai Räpina kant Eesti unikaalseimad perekonnanimed, 80% seal pandud nimedest on pandud ainult Räpina kihelkonnas. Unikaalseks teeb need pastori loodud süsteem, kus ta kasutas põliseid suguvõsa- ehk lisanimesid, liites nendele juurde tüüpilisi või ka oma väljamõeldud lõppe.

Nimi sai alguse Siila Hansu ehk Hans Siilabergi (1769-1840) perest ja levis tema järglaste kaudu.

Eestistamine 
Perekonnanime Siilaberg eestistati kuuel korral ja viiel erineval kujul: 

 Sillaste, 1935 Rasinal
 Sillamets, 1936 Rasinal
 Siilamets, 1936 Rakveres
 Sillamäe, 1935 Moostes
 Sillamägi, 1936 Ahjal
 Sillamets, 1937 Rakveres

Levik 
2021. aasta 1. jaanuari seisuga on perekonnanimi Siilaberg 8 mehel ja 10 naisel. Perekonnanimede levikult on Siilaberg meeste puhul 16350. ja naiste puhul 14310. kohal.

Isikuid 

 Siila Peep (1670–1743) oli Räpina koolmeister ja köster aastatel 1731–1743, Ignatsi Jaagu õpilane. 
 Paul Siilaberg (eest. Sillamets) (1888-1940) oli Rakvere velsker ja ühiskondlikult aktiivne linnakodanik.
 Paul Siilaberg (eest. Sillaste) (1891-1941) oli Rasina kooli direktor aastatel 1921-1936 ja Kammeri kooli juht aastatel 1936-1941.
 Karl Siilaberg (eest. Sillamäe) (1909–2003) oli EELK vaimulik, teenis Emmaste ja Käina, Sangaste ja Laatre ning Otepää kogudust.
 Tarvo Siilaberg (sündinud 5. veebruaril 1981 Tartus) on Eesti haridusjuht, Tartu Luterliku Peetri Kooli (2013) ja Põlva Jakobi Kooli (2019) asutaja ning direktor.

Viited

Eesti perekonnanimed
Revival (LP)

Revival on ansambli Emphasis esimene täispikk plaat, mis on ilmunud 15. aprillil Itaalia plaadifirma Underground Symphony alt.

Lood 

 On the Wings of Freedom
 Running Man
 Blind Faith
 Death Itself
 Every Time
 Hate is all you left for me
 Emptiness
 Shadow Falls 
 Death Itself (feat. Vitaly Beresnev, -x- Ceremonial Perfection)
 Emptiness (radio edit)

Personnel

Bänd 

 Anna Ganina - laul 
 Pavel Korotajev - kitarr 
 Maksim Spiridonov - kitarr 
 Jekaterina Gritskova - bass 
 Vsevolod Tselepis - klahvpillid 
 Sergei Struts - trummid

Külalismuusikud 

 Vitaly Beresnev - laul (Death Itself) 
 Sergey Boikov - klahvpillid (On the Wings of Freedom)
 Taavi Toomsalu - saksofon (Every Time)

Muud tegelased 

 Lika Nakoljushkina - kujundus
 Maria Orlova - sõnad (Death Itself, Every Time, Hate is all your left for me) 
 Maksim Gorev - sõnad (Shadow Falls) 
 Lana D'Light - sõnad (Emptiness) 
 Jekaterina Gritskova - sõnad (On the Wings of Freedom, Running Man, Blind Faith) 
 Pavel Korotajev - muusika, salvestus, miksimine 
 Maksim Spiridonov - muusika (Shadow Falls)

Välislingid
Pederseni aparaat

Pederseni aparaat (inglise keeles Pedersen device) on lisaseade vintpüssile M1903 Springfield, mille Ameerika Ühendriigid esimese maailmasõja ajal salaja välja töötasid. Aparaat võimaldas vintpüssist lasta poolautomaatrežiimil kaliibriga .30 (7,62 mm) püstolimoona. Seadeldisega sai jalaväelane muuta enda vintpüssi umbes 15 sekundiga püstolkuulipildujaks või automaadiks.

Pederseni aparaatide ja modifitseeritud M1903 vintpüsside tootmine algas 1918. aastal. Enne kui need jõuti Euroopasse saata, sai sõda läbi. Leping tühistati 1. märtsil 1919, selleks ajaks oli toota jõutud 65 000 aparaati, 1,6 miljonit salve, 65 miljonit padrunit ja 101 775 modifisteeritud Springfieldi vintpüssi.

Aparaadid, salved, moon ja relvad paigutati ladudesse, kus neid hoiti 1931. aastani, kui need kuulutati üleliigseteks. Armee hävitas peaaegu kõik aparaadid, et need ei satuks valedesse kätesse, vaid paar eksemplari jäeti Ordnance Corpsi alles. Hävitamisest pääses vähem kui 100 Pederseni aparaati ning need on tänapäeval üliharuldased ning kollektsionääridele hinnalised.

Vaata ka
 7.65×20 mm Longue
 Remington Model 14
 Remington Model 51

Viited

Välislingid
 NRA
 Civilian Marksmanship Program, complete description of Pedersen device and history
 Remington Society
 Auction Press Release
 Video of a Pedersen Device being fired

Tulirelva osad
Lukko

Lukko (soome keeles 'lukk') on Soome spordiklubi, mis tegutseb Raumas. See on eelkõige tuntud tänu oma jäähokimeeskonnale, mis mängib Soome kõrgliigas.

Klubi asutati 1936. aastal. Soome meistriks tuli Lukko jäähokimeeskond esimest korda 1963. aastal. 2021. aastal võitis Lukko esimest korda praeguse Soome jäähokiliiga, alistades finaalis TPSi mängudega 3:1. Lisaks on Lukko ajaloo jooksul tulnud Soome meistrivõistlustel kolme korral teiseks.

Klubi peab oma kodumänge Kivikylän Areenal, mis mahutab 5400 pealtvaatajat.

Lukko jäähokinaiskond mängib Soome naiste kõrgliigas Naisten Liiga. Samuti tegeldakse spordiklubis soome pesapalliga.

Jäähokimeeskond 

Alates 2017. aastast on Lukko meeskonna peatreener olnud Pekka Virta.

Praegune koosseis 
Seisuga 13. aprill 2021
Väravavahid: Lassi Lehtinen, Oskari Setänen
Kaitsjad: Thomas Grégoire, Lukáš Klok, Miska Kukkonen, Vili Laitinen, Samuli Piipponen, Robin Press, Vili Saarijärvi, Roni Sevänen
Ründajad: Daniel Audette, Anrei Hakulinen, Toni Koivisto, Eetu Koivistoinen, Heikki Liedes (kapten), Miro Markkula, Julius Mattila, Linus Nyman, Mikko Petman, Kristián Pospíšil, Sebastian Repo, Aleksi Saarela, Pavol Skalický, Oliver Suni, Jonne Tammela, Niklas Ylitalo

Endiseid mängijad

Saavutused 
Soome jäähokiliiga
Võitja (1): 2020–21
Teised kohad (1): 1987–88
Kolmandad kohad (4): 1993–94, 1995–96, 2010–11, 2013–14
SM-sarja
Võitja (1): 1962–63

Välislingid 
 Ametlik koduleht

Soome spordiklubid
Soome jäähokiklubid
HIFK Hockey

HIFK Hockey on Soome spordiklubi HIFK jäähokiosakond, mis tegutseb Helsingis. Klubi mängib Soome kõrgliigas.

HIFK jäähokiosakond tegutseb alates 1928. aastast. HIFK on tulnud Soome meistriks jäähokis kokku seitse korda, praegune liiga on võidetud neljal korral, viimati 2011. aastal. HIFK on üks neljast klubist, mis on mänginud praeguses Soome kõrgliigas püsivalt alates esimesest hooajast 1975–1976.

1968. aastal liitus ta klubiga kanadalane ja endine NHL-i mängija Carl Brewer, kellest sai klubis mängija-peatreener. Brewer juurutas põhjaameerikalikku mängustiili, mis on jäänud HIFK-le omaseks siiani.

1998. aastal Soome meistriks tulnud HIFK meeskonda peetakse üheks parimaks, mis Soome kõrgliigas kunagi mänginud on. Meeskonna moodustasid mitmed endised ja tulevased NHL-i mängijad, teiste seas Tim Thomas, Jan Čaloun, Johan Davidsson, Bob Halkidis, Olli Jokinen, Jere Karalahti, Brian Rafalski, Christian Ruuttu, Jarkko Ruutu, Kimmo Timonen ja Marko Tuomainen.

Kodumänge peab HIFK Helsingi Jäähallis, mis mahutab 8200 pealtvaatajat.

Alates 2019. aastast on klubi peatreener Jarno Pikkarainen.

Praegune koosseis 
Seisuga 26. veebruar 2021
Väravavahid: Niilo Halonen, Frans Tuohimaa
Kaitsjad: Rony Ahonen, Yohann Auvitu, David Bernhardt, Miro Karjalainen, Mikko Kousa, Joonas Lyytinen, Johan Motin, Eero Teräväinen, Ville Varakas, Tobias Winberg
Ründajad: Terry And, Henrik Borgström, Alex Broadhurst, Sebastian Dyk, Elis Hede, Rasmus Heljanko, Juha Jääskä, Juho Keränen, Ville Leskinen, Anton Lundell, Lennart Petrell, Jesse Saarinen, Jere Sallinen (kapten), Teemu Tallberg, Miro Väänänen, Micke-Max Åsten

Saavutused 
Soome jäähokiliiga:
Võidud (4): 1980, 1983, 1998, 2011
Teised kohad (3): 1986, 1999, 2016
Kolmandad kohad (7). 1982, 1987, 1988, 1992, 2004, 2018, 2021
SM-sarja:
Võidud (3): 1969, 1970, 1974
Teised kohad (2): 1973, 1975
Tampere karikas:
Võidud (2): 1994, 2015
Euroopa karikas:
Teised kohad (1): 1980–81

Välislingid 
 Ametlik koduleht

Soome jäähokiklubid
Cornu aspersum

Cornu aspersum on liik vööttigulasi.

Tema looduslik levila on Vahemere maades.

Eestis on teda leitud võõrliigina.

Vaata ka
Eesti limused

Eesti teod
Eesti võõrliigid
Gurk (jõgi)

Gurk (sloveeni: Krka) on jõgi Austria Kärnteni liidumaal, Drava vasakpoolne lisajõgi. See on pikim jõgi, mis voolab täielikult Kärntenis. Jõe valgla hõlmab u. 27% liidumaa territooriumist.

Gurk algab Kesk-Ida-Alpide Nocki mägedest (Gurktali Alpides), Austria Steiermargi liidumaa piiri äärest. Selle lätted on kaks väikest tsirkusoru järve, Gurksee ja Torersee Albecki ja Turracher Höhe kuru juures, mis on 1981. aastast kaitseala. Gurksee on kõrgusel 1970 m, pindalaga 4000 m² ja 1,5 m sügav; Torersee asub merepinnast 2010 m kõrgusel, on pindalaga 3500 m² ja 1,2 m sügav. Kuna mõlemad järved külmuvad talviti põhjani, ei ole neis kalu.

Jõgi voolab edelasse Ebene Reichenausse ja pöördub siis itta, voolates läbi Gnesau ja Gurktali oru Gurki linna. Straßburgi juures pöördub see taas lõunasse, siseneb Klagenfurdi nõkku ja suubub Völkermarktist läänes Dravasse.

Lisajõgede hulka kuuluvad Görtschitz, Metnitz (vasakult) ja Glan (paremalt).
Eisenhut (mägi)

Eisenhut on mägi Kesk-Ida-Alpides Austrias. See on Gurktali Alpide ja Kärnteni-Steiermargi Alpide kõrgeim tipp.

See asub Turracher Höhe kurust kirdes. Halduslikult kuulub mägi Austria Steiermargi liidumaale, on kolmikpunkti lähedal Kärnteni ja Salzburgi liidumaadega. Nimi viitab sajandeid kestnud rauamaagi (saksa: Eisen) kaevandamisele sellistes kohtades nagu lähedalasuv Turrach.
Cedi Osman

Cedi Osman (sündinud 8. aprillil 1995 Ohridis, Põhja-Makedoonias) on Türgi korvpallur, kes mängib 2017. aastast NBA klubis Cleveland Cavaliers.

Karjäär

Türgi 
Enne NBA-sse siirdumist mängis Osman aastatel 2011–2017 Istanbuli Anadolu Efesi duubel- ja esindusmeeskonnas ning võitis viimasega 2015. aastal Türgi karika ja superkarika. Anadolu Efesi meeskonnaga mängis ta aastatel 2013–2017 ka Euroliigas.

NBA 
Osmani mängijaõigused omandas 2015. aasta NBA drafti 31. valikuga Minnesota Timberwolves, kes vahetas ta kohe edasi Cleveland Cavaliersi. Debüüthooajal (2017/18) kogus Osman Cavaliersis keskmiselt 3,9 punkti ja 2 lauapalli mängus. 

Seni parimal, 2018/19. hooajal tõi ta Cavaliersis keskmiselt ligi 32 minutiga 13 punkti, 4,7 lauapalli ja 2,6 resultatiivset söötu mängus.

Rahvuskoondis 
Osman on Türgit esindanud koondvõistkonnas 2014. aasta maailmameistrivõistlustel ja 2015. aasta Euroopa meistrivõistlustel.

Saavutused 
 Türgi karika võitja (2015)
 Türgi superkarika võitja (2015)
 Türgi meistriliiga tähtede meeskond (2015–2017)

Välislingid 
 Cedi Osman – NBA.com
 Cedi Osman – Basketball-Reference.com

Türgi sportlased
Cleveland Cavaliersi mängijad
Sündinud 1995
Dainius Kreivys

Dainius Kreivys (sündinud 8. aprillil 1970 Jonavas) on Leedu poliitik, ta on erakonna Isamaaliit – Leedu Kristlikud Demokraadid liige. Ta oli aastatel 2008–2011 Leedu majandusminister. Ta on alates 11. detsembrist 2020 Leedu energeetikaminister.

Ta lõpetas aastal 1985 põhikooli Jonava 5. Keskkoolis. Aastal 1989 lõpetas ta raadiotehnika erialal Kaunase Polütehnikumi. Aastal 1996 lõpetas ta Vilniuse Pedagoogikaülikooli ajaloo erialal.

Ta oli aastatel 2008–2011 Leedu majandusminister. 11. detsembrist 2020 alates on ta Leedu energeetikaminister.

Isiklikku 
Ta on abielus ning poja ja tütre isa.

Leedu poliitikud
Energeetikaministrid
Majandusministrid
Sündinud 1970
Mari Bejlerjan

Mari Bejlerjan (armeenia Մառի Պեյլերյան; 23. märts 1877 Beşiktaş, Osmanite riik – 24. aprill 1915) oli armeenia päritolu Türgi kirjanik ja ajakirjanik.

Elulugu 

Mari Bejlerjan sündis 23. märtsil 1877 Osmanite riigi aladel Beşiktaşis (tänapäeva İstanbul).  Nooruspõlves tegi ta kaastööd ajakirjadele Hunchak ja Arevelk. Aastal 1895 osales ta rahvarahutustes. Seejärel ähvardas teda arreteerimine, nii pages Mari Egiptuse khedivaati.

Aleksandrias elades töötas ta sealses armeenia koolis õpetajana. Aastail 1902–1903 andis ta välja armeenia naisteajakirja Artemis. Ajakirjas pandi suurt rõhku naiste õigustele; oluline osa oli lugejate kaastööl, kes said seal naiste seisundi kohta vabalt arvamust avaldada.

Noortürklaste revolutsiooni järel kehtestati Türgis 1908. aastal uus põhiseadus, mis andis Marile võimaluse kodumaale naasta. Seal töötas ta İzmiris ja Tokatis, kuni hukati aastal 1915 armeenlaste genotsiidi käigus.

Viited 

Türgi inimesed
Sündinud 1877
Surnud 1915
Lalə Məmmədova

Lalə Məmmədova (sündinud 23. veebruaril 1978 Bakuus) on aserbaidžaani laulja ja pedagoog.

Elulugu 

Lalə Məmmədova sündis 23. veebruaril 1978 Nõukogude Liidus Bakuus (tänapäeva Aserbaidžaan).

Ta õppis muusikakoolis Şövkət Ələkbərova, hiljem aga İslam Rzayevi käe all.

Aastal 1995 alustas ta õpinguid Aserbaidžaani Keelteülikoolis. Kaks aastat hiljem alustas ta koostööd helilooja Siyavuş Kərimiga. Aastaks 2001 oli ta saavutanud Keelteülikoolis magistrikraadi ja suundus edasi konservatooriumisse.

Aastast 2012 töötab Rəşid Behbudovi nimelises teatris solistina. Ta on esitanud Aserbaidžaanis populaarseid laule nagu Məktəb illəri, Səs, Bu şəhər ikimizə dar, Dəli eşq, Qızıl lalədir adım ja Səni sevirəm. Aastal 2011 sai ta tiitli "austatud artist".

Aastal 2017 kaitses Lalə filoloogiaalast doktorikraadi. Ta on Aserbaidžaani Lennundusakadeemias inglise keele õppejõud.

Diskograafia

Albumid

Qara qaşın vəsməsi (2006)
Qızıl lalədir adım (2008)
Şərab gətir, saqi (2012)
Dəli eşq (2012) 
Kayahan'ın En İyileri No.1 (2014, kogumikalbum)

Singlid
 Məktəb İlləri
 Səs
 Səni sevirəm
 Yar bizə qonaq gələcək
 Bu şəhər ikimizə dar
 Şalaxo (gürcüce-Azerice)
 Kölgən olaram
 Çıx yollarıma

Viited 

Aserbaidžaani inimesed
Sündinud 1978
Timofei Mozgov

Timofei Pavlovitš Mozgov (vene keeles Тимофей Павлович Мозгов; sündinud 16. juulil 1986 Peterburis) on Venemaa korvpallur, kes mängib 2019. aastast Moskva oblasti Himkis. 

Ta on 2016. aastal tulnud Cleveland Cavaliersiga NBA meistriks ning Venemaa koondisega võitnud pronksmedali 2011. aasta Euroopa meistrivõistlustel ja 2012. aasta olümpiamängudel.

Karjäär

Venemaa 
Mozgov alustas klubikarjääri Venemaa esiliigaklubides Peterburi LenVo ja Samara BC, misjärel siirdus aastateks 2006–2010 Moskva oblasti Himkisse, kellega tuli 2008. aastal Venemaa karika võitjaks.

NBA 
2010. aastal sõlmis ta kolmeaastase lepingu New York Knicksiga, kuid vahetati juba 2011. veebruaris Denver Nuggetsisse, kus mängis järgmised neli aastat. Ta oli hooajal 2014/15 toonud keskmiselt 8,5 punkti ja 7,8 lauapalli mängus, kui vahetati 2015. aasta jaanuaris Cleveland Cavaliersi. Seal kogus ta 46 mänguga karjääri kõrgeimad 10,6 punkti mängus, millele hankis lisaks keskmiselt 6,9 lauapalli.

2016. aastal Cavaliersiga NBA meistriks tulnud Mozgov sõlmis sama aasta suvel nelja-aastase ja 64 miljonit dollarit väärt lepingu Los Angeles Lakersiga. Lakersis olid tema keskmised näitajad 2016/17. hooajal 7,4 punkti ja 4,9 lauapalli mängus.

Seejärel vahetati ta 2017. aasta suvel Brooklyn Netsi, 2018. aasta suvel esmalt Charlotte Hornetsisse ja siis Orlando Magicusse. Magic lõpetas põlvevigastuse tõttu mitte üheski mängus osalenud Mozgoviga lepingu 6. juulil 2019.

Tagasi Venemaal 
2019. aastal naasis Mozgov Venemaale, kus liitus varasema koduklubi Moskva oblasti Himkiga.

Rahvuskoondis 
2009. ja 2011. aasta Euroopa meistrivõistlustel ning 2012. aasta olümpiamängudel Venemaa koondist esindanud Mozgov on viimaselt kahelt võitnud pronksmedali.

Saavutused 
 NBA meister (2016)
 Venemaa karika võitja (2008)

Välislingid 
 Timofei Mozgov – NBA.com
 Timofei Mozgov – Basketball-Reference.com

Venemaa korvpallurid
Cleveland Cavaliersi mängijad
Los Angeles Lakersi mängijad
Sündinud 1986
Mikulášovice

Mikulášovice (saksa keeles Nixdorf) on linn Tšehhis Ústí maakonnas Děčíni ringkonnas. Mikulášovice asub Saksamaa piiri ääres, Děčínist umbes 24 km põhjakirdes.

Mikulášovicet on esmamainitud 1449. aastal.

Mikulášovices on sündinud saksa ooperi- ja operetilaulja Anni Frind (1900–1987).

Viited 

Tšehhi linnad
Ústí maakond
Tiiu Übi

Tiiu Übi (neiuna Tiiu Lätt; sündinud 27. juuni 1941 Sondas) on eesti televisiooni- ja lavastuskunstnik.

Elukäik
Tiiu Übi sündis Sonda alevikus Virumaal Erra vallas õpetajate perekonnas. Ta lõpetas 1957. aastal Tallinna 8. 8-klassilise kooli ja 1962. aastal Tartu Kunstikooli. Aastatel 1964–1970 õppis ta Eesti Riiklikus Kunstiinstituudis ning töötas aastatel 1963–1968 Tallinna Sööklate, Restoranide ja Kohvikute Trusti kunstnikuna. 

Aastatel 1968–1998 töötas Tiiu Übi kunstnikuna Eesti Televisioonis, kus ta kujundas telelavastusi ja filme. Ta tegeleb ka akvarellimise, portselanimaalimise ja lasteraamatute illustreerimisega.

Isiklikku
Tiiu Übi isa oli kunstnik ja pedagoog Lui Lätt. 1976. aastani oli tema perekonnanimi "Lätt".

Lavakujundusi ETV teleteatris
 "Juhtum habemeajamise juures" (1974)
 "Vincent" (1975)
 "Mäng tulega" (1975)
 "Kuidas kuningas kuu peale kippus" (1976)
 "Nõiakivi" (1979)
 "Kala neljale" (1979)
 "Kardemoni linna rahvas ja röövlid" (1980)
 "Kikerikii" (1981–83)
 "Truu naine" (1982)
 "Üle linna Vinski" (1983)
 "Rudolf ja Irma" (1985)
 "Püha Katarina pöörane õhtusöömaaeg" (1985)
 "Lumekuninganna" (1986)
 "Tammetõru seiklused" (1988–90)
 "Wikmani poisid" (1995)
 "Ma armastasin sakslast" (1998)

Viited

Eesti teatrikunstnikud
Eesti Kunstiakadeemia vilistlased
Tartu Kunstikooli vilistlased
Sündinud 1941
Podtatranská nõgu

Podtatranská nõgu (Slovaki Podtatranská kotlina) on maastikurajoon Slovakkia põhjaosas, mis on osa Lääne-Karpaatidest ja ühtlasi on see ka osa Fatra-Tatra piirkonnast. Selle regiooni kõrgeim tipp on Rakytovec (1325 m).

Piirkonda jäävad linnadest Liptovský Mikuláš, Poprad, Kežmarok ja Ružomberok.

Geoloogiliselt on tegemist Paleogeenis tekk9inud piirkonnaga, mis eristus ajal, mil sealne piirkond nihkus põhjas asuvas flüšivööndis oleva maakoore peale.

Nõos eristatakse kolme alampiirkonda. Tatrate eelmäestik asub põhjas, eralades nõgu Tatratest. Praktiliselt piirneb see siiski üksnes Kõrg-Tatra piirkonnaga. Seal asub ka nõo kõrgeim tipp Rakytovec.

Nõo idapoolne osa kannab nime Popradi nõgu. Popradi linna ümbruskonnas asub ka nõo madalaim osa (570 m). Selles eristatakse Popradi tasandikku,  Štrba küngastikku, Lomnica küngastikku, Kežmaroki küngastikku, Vrbovi küngastikku ja Vojňany eelmäestikku.

Lääneosa kannab nime Liptovi nõgu. Seal asub Liptovi ajalooline piirkond. Kõrgeim tipp on Hrubý grúň (973,3 m). Madalaim koht asub Ružomberoki lähistel Váhi orus (480 m) Nõo osadena eristatakse Ľubeľa küngastikku. Smrečianka küngastikku, Hybe küngastikku, Choči eelmäestikku, Galovany salu, Matiašovce salu ja Liptovi luhtasid.

Asend 

Podtatranská nõgu piirneb järgmiste geograafiliste piirkondadega:

põhjast piiravad seda Choči mäestik, Tatrad ja Spišská Magura
Idast piirab seda Levoča mäestik
kagust piirab seda Hornádi nõgu
lõunast piiravad seda Kozie chrbty ja Madal-Tatra
läänest piirab seda Suur-Fatra.

Viited

Slovakkia geograafia
Pikslikunst

Pikslikunst on digitaalse kunsti vorm, mis on loodud tarkvara abil, kus pilte redigeeritakse pikslite tasemel. Sellise graafika esteetika pärineb 8-bitistest ja 16-bitistest arvutitest ja videomängukonsoolidest, lisaks muudele piiratud süsteemidele, näiteks graafikukalkulaatoritest. Enamasti on pikslikunstis kasutatava värvipaleti suurus äärmiselt piiratud, mõneti kasutatakse ainult kahte värvi.

Pikslikunsti salvestamiseks kasutatakse eeskätt .gif ja .png faililaiendeid.

Vaata ka
Rastergraafika
Pikslikunstnik

Digitaalkunst
400 m kompleksujumine

400 m kompleksujumine on individuaalne ujumisvõistlus, mis koosneb neljast erinevast ujumisstiilist -  liblikujumisest, rinnuliujumisest, seliliujumisest ja vabaujumisest, kus võistlejad ujuvad iga stiiliga 100 meetrit järjest.

Individuaalne kompleksvõistlus koosneb neljast ujmisstiilist, mis ujutakse sellises järjekorras: liblikas, seliliujumises, rinnuliujumises ja lõpuks vabastiilis.. Ujuja ujub veerand võistlusest igas stiilis kindlas järjekorras. Ujumisstiilid ujutakse selles järjekorras: 

 Liblikujumine
 Rinnuliujumine
 Seliliujumine
 Vabaujumine (see võib olla ükskõik milline stiil, välja arvatud liblikas, seliliujumine või rinnuli)

See on olnud olümpiamängude programmis alates 1964. aasta suveolümpiamängudest Tokyos, Jaapanis.

Rekordid 50 m basseinis

Mehed

Naised

Rekordid 25 m basseinis

Mehed

Naised

 

Ujumine
Golčův Jeníkov

Golčův Jeníkov (saksa keeles Goltsch-Jenikau) on linn Tšehhis Vysočina maakonnas Havlíčkův Brodi ringkonnas. Golčův Jeníkov asub Havlíčkův Brodist umbes 25 km põhjas.

Golčův Jeníkov asub merepinnast 376 meetri kõrgusel.

Asulat on esmamainitud 1150. aastal. Linnaõigused sai Golčův Jeníkov 1913. aastal.

Viited 

Tšehhi linnad
Vysočina maakond
John Nettles

John Vivian Drummond Nettles (sündinud 11. oktoobril 1943 St. Austellis Cornwallis) on Briti näitleja ja autor. Tuntumad telerollid on krimisarjad "Bergerac" (1981–1991) ja "Midsomer Murders" (1997–2011). Ta on ka lugenud tekste peale mitmetele telesaadetele. 

Ta bioloogiline ema oli Iiri medõde, kes töötas Teise Maailmasõja ajal Inglismaal. Peale sündi adopteeriti ta puusepp Eric Nettlesi ja ta naise Elsie perre. 

Suurbritannia näitlejad
Sündinud 1943
Codex aureus Pultoviensis

Codex Aureus Pultoviensis ehk Płocki evangelistaar on rikkalikult illumineeritud käsikirjaline perikoopide raamat, mis pärineb 11. sajandist ja asus algselt Płocki katedraalis. Peene teostusega miniatuuride ja kuldtindiga kirjutatud teksti pärast loetakse ta kuldkoodeksite hulka. Tänapäeval asub käsikiri Krakowis Czartoryski muuseumis kirje Ms. 1207 all.

Kirjeldus 
Raamat koosneb 171 pärgamentlehest 35 cm × 25,5 cm formaadis ja sisaldab perikoope ja liturgilisi lugemisi terve kirikuaasta jaoks, samuti üheksat kaanonitahvlit. Tekstikirjaks on rooma kapitaal, kohati untsiaali elementidega, tekst on kirjutatud kuldtindiga. Teksti illustreerivad 13 miniatuuri, mille hulgas nelja evangelisti kujutised on terve lehekülje suurused, ülejäänud, tekstiga seotud miniatuurid üheksal leheküljel, katavad igaüks pool lehekülge. Teksti ümbritsevad igal leheküljel ornamentaalsed raamistused, mida katavad geomeetrilised motiivid, taimdekoor või zoomorfsed kujutised. Ka initsiaalide dekooris leidub loomamotiive.

Nagu varasemate Karolingide- ja Ottoonide-aegsete koodeksite puhul katab ka selle käsikirja kaasi hinnaline väärismetallköide, mida kaunistavad värvilised Limoges' emailist tahvlikesed, vääriskivid ja väärismetallist sulatatud kaunistused. Kujutatud on bütsantsipärast motiivi, ristilöödud Kristust kuningaks kroonituna värvilisest emailist ristil. Kaaned on käsikirjast hilisemad, pärinevad umbes aastast 1300.

Ajaloost 
Käsikiri loodi arvatavasti 11. sajandi teisel poolel Regensburgis või on see Praha miniatuurikoolkonna töö, seda on peetud ühte gruppi kuuluvaks Vyšehradi koodeksi, Codex aureus Gnesnensise ja Püha Vituse katedraali evangelistaariga. Algselt paiknes see Płocki katedraalis ja kuulus Böömimaa Judithile (snd 1056–1058, surnud 1086), Poola hertsogi Władysław I Hermani abikaasale. Pułtuski kaudu jõudis see Czartoryski perekonna kätte ja seda säilitatakse Czartoryski muuseumis kirje Ms. 1207 all.

Viited

Välislingid 
 Evangelistarium - Ewangelistarz płocki (Kodeks Pułuski, tzw. Codex aureus pultoviensis) (kogu käsikiri digiteeritult, saatetekst poola keeles)
 Evangelistarium - Ewangelistarz płocki (Kodeks Pułtuski , tzw. Codex aureus pultoviensis). - POLONA (foto evangelistaari esikaanest, saatetekst poola keeles)

11. sajandi illumineeritud käsikirjad
Poola kultuurimälestised
Romaani kunst
Simonas Kairys

Simonas Kairys (sündinud 19. aprillil 1984 Telšiais) on Leedu poliitik. Ta oli Kaunase abilinnapea. Ta on alates 11. detsembrist 2020 Leedu kultuuriminister.

Ta sündis aastal 1984 Telšiais, Telšiais lõpetas ta aastal 2003 keskkooli. Aastal 2007 lõpetas ta bakalaureusekraadiga politoloogia alal Vytautas Suure Ülikooli, aastal 2011 omandas ta magistrikraadi õigusteaduse alal Mykolas Romerise Ülikoolist.

Aastatel 2015–2019 Kaunase abilinnapea.

11. detsembrist 2020 on ta Leedu kultuuriminister.

Isiklikku 
Ta on abielus Deimantė Kairienėga.

Leedu poliitikud
Kultuuriministrid
Sündinud 1984
Leopold Dietrich Rödder

Leopold Dietrich Rödder (19/31. juuli 1845 Tallinn – 11/23. veebruar 1899 Peterburi) oli Reigi koguduse õpetaja 1873–1878 ja Haapsalu koguduse õpetaja 1878–1897.

Reigi Jeesuse koguduse vaimulikud
Eestimaa vaimulikud
Tartu Ülikooli usuteaduskonna vilistlased
Korporatsioon Estonia liikmed
Sündinud 1845
Surnud 1899
Mai 2021

Mai 2021, kroonika.

2021. aasta mai algas laupäeval ja lõppes 31 ööpäeva pärast esmaspäeval.

1. mai
Portugalis Aroucas avati 516 m pikkune rippsild 516 Arouca, mis on maailma pikim jalakäijatele mõeldud rippsild. See ületab Paiva jõe oru 175 m kõrgusel.

2. mai
USA firma SpaceX korduvkasutatav kosmoselaev Crew Dragon eraldus edukalt Rahvusvahelisest Kosmosejaamast ja jõudis tagasi Maale. Pardal olid USA astronaudid Michael Hopkins, Victor Glover ja Shannon Walker ning Jaapani kosmoseagentuuri JAXA astronaut Soichi Noguchi.

3. mai
Mehhiko pealinnas Méxicos hukkus metroo viadukti varingus 25 inimest ja rohkem kui 70 sai vigastada.

5. mai 
SpaceX katsetas esmakordselt edukalt suure kandevõimega kanderaketti Starship.

11. mai  
2021. aasta Iisraeli-Palestiina konflikt: Hamas pommitas Iisraeli territooriumi rakettidega. Iisrael vastas õhurünnakute ja suurtükitulega.

21. mai 
Lätis algasid 2021. aasta jäähoki maailmameistrivõistlused.

22. mai 
2021. aasta Eurovisiooni lauluvõistluse võitis Itaalia esindaja Måneskin lauluga "Zitti e buoni".

23. mai  
Valgevene võimud sundisid maanduma Ryanairi lennu 4978 ning arreteerisid lennuki pardal viibinud ajakirjaniku Raman Pratasevitši ja tema elukaaslase Sofia Sapega.

24. mai 
Malis toimus sõjaväeline riigipööre, millega eemaldati võimult president Bah Ndawi ja peaministri kohusetäitja Moctar Ouane.

 5
Kuidas tuli pimedus...

"Kuidas tuli pimedus..." on ansambli Kosmikud 2003. aastal välja antud album.

Lood 

 "Kuidas tuli pimedus mu tuppa"
 "Armastuse lugu"
 "Minni-Hiir"
 "Haiged lapsed"
 "Viska mulda"
 "Sõidame Kuule"
 "Öine kriisi- ja nõustamistelefon"
 "Seksi-eri"
 "Planeetide sõda"
 "Ussikuningas"
 "Um-mam-ma"
 "Surmasõit"

Eesti albumid
2003. aasta albumid
Amplituudiväärtus

Amplituudiväärtus (ka amplituudväärtus) on perioodilise võnkumise amplituudile vastav väärtus, näiteks pendli võnkumisel suurim  hälve (kõrvalekalle) tasakaaluasendist, elektrilise süsteemi korral võnkumise amplituudile vastav pinge ehk pinge tippväärtus.

Vaata ka 
 Võnkumine
 Amplituud

Füüsika
Elektrotehnika
IPhone 12

iPhone 12  on nutitelefonide seeria, milles on neli erinevat nutitelefoni: iPhone 12, iPhone 12 mini, iPhone 12 Pro ja iPhone 12 Pro Max.

Üldine
IPhone 12 mudelid on Apple Inc. poolt disainitud, arendatud ja turustatud nutitelefonid. Iphone 12 ja iPhone 12 Mini on saadaval 64GB, 128GB ning 256GB. IPhone 12 Pro ning iPhone 12 Pro Max 128GB, 256GB ja 512GB mahu suurustega. Mudelitest väikseim ehk iPhone 12 mini kaalub 133g ning on 5.4" ekraaniga. IPhone 12 kaalub 162g ning on 6.1" ekraaniga. IPhone 12 Pro kaalub 182g ning on 6.1" ekraaniga. IPhone 12 Pro Max kaalub 226g ning on 6.7" ekraaniga. Kõikidel iPhone 12-el on järgmise põlvkonna Neural Engine A14 Bionic kiip ning pritsme-, vee- ja tolmukindluse hinnang IP68 (kuni 6 meetri sügavusel kuni 30 minutit) vastavalt IEC standardile 60529 . IPhone 12 on Apple'i esimene OLED-nutitelefon. Varem oli kõikidesse seadmetesse installitud iPS-maatriks.

Kaamera spetsifikatsioonid
Iphone 12'l ja iPhone 12 Mini'l on 12MP topeltkaamera süsteem: ülilainurk- ja lainurkkaamera. Videosalvestus võimalused on HDR-videosalvestus kuni 30 kaadrit sekundis Dolby Vision tehno­loogiaga, 4K-video salvestamine kiirusel 24, 25, 30 või 60 kaadrit sekundis, 1080p HD-video salvestamine 25, 30 või 60 kaadrit sekundis ning 720p HD-video salvestamine 30 kaadrit sekundis. 

IPhone 12 Prol ja iPhone 12 Pro Maxil on 12-mega­piksli­ne Pro kaamerasüsteem: ülilainurk-, lainurk- ja telefotoobjektiiv. Videosalvestus võimalused on Dolby Vision HDR-video salvestamine, kuni 60 kaadrit sekundis, 4K-video salvestamine kiirusel 24, 25, 30 või 60 kaadrit sekundis, 1080p HD-video salvestamine 25, 30 või 60 kaadrit sekundis ning 720p HD-video salvestamine 30 kaadrit sekundis. 

Kõikidel mudelitel on ka Face-ID, Apple Pay, mobiil- ja traadita andmeside, asukohateave, videokõned, helikõned, heliesitus, videoesitus, operatsioonisüsteem IOS14 ja hõlbsusfunktsioonid. Komplektis on iPhone opsüsteemiga iOS 14, USB‑C liidesega Lightning-kaabel ja dokumentatsioon.

Toide ning aku vastupidavus
Iphone 12 Mini: videoesitus kuni 15 tundi, videoesitus (voogesitus) kuni 10 tundi, heliesitus kuni 50 tundi. Iphone 12: videoesitus kuni 17 tundi, videoesitus (voogesitus) kuni 11 tundi, heliesitus kuni 65 tundi.  Iphone 12 Mini ja iPhone 12: sisse­ehitatud laetav liitiumioonaku, MagSafe’i  juhtmevaba laadimine kuni 15 W9, Qi juhtmevaba laadimine kuni 7,5 W9, laadimine, USB-liidesega arvuti või toiteadapteri kaudu. Kiirlaadimine: kuni 50% laadimine 30 minutiga 20-vatise või võimsama adapteriga (mis on müügil eraldi). 

Iphone 12 Pro: videoesitus kuni 17 tundi, videoesitus (voogedastus) kuni 11 tundi ning heliesitus kuni 65 tundi. Iphone 12 Pro Max: videoesitus kuni 20 tundi, videoesitus (voogedastus) kuni 12 tundi ning heliesitus kuni 80 tundi.  Iphone 12 Pro ja iPhone 12 Pro Max: sisse­ehitatud laetav liitiumioonaku, MagSafe juhtmevaba laadimine kuni 15 W9, Qi juhtmevaba laadimine kuni 7,5 W8, laadimine USB-liidesega arvuti või toiteadapteri kaudu. Kiirlaadimine: kuni 50% laadimine umbes 30 minutiga 20-vatise või võimsama adapteriga (mis on müügil eraldi).

Viited
Château Frontenac

Château Frontenac on ajalooline hotell Québecis Kanadas. See on nimetatud prantsuse sõduri, õukondlase ja Uus-Prantsusmaa kindralkuberneri Louis de Buade'i auks. Historitsistliku châteauesque-stiilis hoone ehitas raudteekompanii Canadian Pacific Railway. See asub 54-meetri kõrgusel künkal (prantsuse keeles Haute-Ville) Québeci vanalinnas.

Ehitise mälestisväärsus on kaitstud.

Pilte

Vaata ka
 Samuel-De Champlaini mälestusmärk

Välislingid
 
 Koduleht

Hotellid
Québeci kõrghooned
Québeci vanalinn

Québeci vanalinn (prantsuse keeles Vieux-Québec, inglise keeles Old Quebec) on Québeci linna ajalooline naabruskond Kanadas. See hõlmab ülemlinna (prantsuse Haute-Ville, inglise Upper Town) ja alamlinna (prantsuse Basse-Ville, inglise Lower Town), mis kuuluvad UNESCO maailmapärandi nimistusse.

Välislingid
 

Québec
UNESCO maailmapärandi nimistu objektid Kanadas